
| GOBIERNO NO TA EHECUTA UN MANEHO 
DI YEGA CERA NEGOSHI OF BASHA 
ESTABLECIMENTO ABOU 


Ta urgi establecimentonan pa percura po permisonan ta na ordo 


DIP ta un di e departamentonan cu tin hopi problema y 
complicacion pa motibo di corupcion cu a tuma luga door di e 
Ministernan di Infrastructura prome cu Prome Minister Evelyn 
Wever - Croes a tuma e encargo. Tur e investigacionnan 
den DIP a manca e departamento na mas cu un ocasion. 
Consecuentemente, Premier Wever - Croes a depolitisa DIP 
inmediatamente manera cu a tuma e cartera over. E liña cortico 
cu tabatin entre e Minister y e departamento tabata wordo mal 
uza entre e ex-Ministernan, cual a pone cu mester a corta esey. 


Awor a cu e departamento ta depolitisa, un Minister no tin 
decisionnan mas ta tuma den otorgamento di permiso of 
tereno y ken no. Di otro banda DIP ainda no a logra pa nan 
mes por carga tur e responsabilidadnan manera cu e Minister 
tabata carga, pues nan ta atendiendo cu esey. Mientras cu ta 
atende cu esaki, un otro investigacion a bin riba mesa y asina 
e situacion ta sigui den DIP. 


Comercio na San Nicolas 

DIP tin instruccion di gobierno pa traha riba manehonan y 
ehecutanan na e mihor manera pa Aruba, Prome Minister 
a splica. Durante e Conseho di Minister cu a tuma luga na 
San Nicolas, DIP tambe tabata presente den reunion cu 
comerciantenan, pa mustra e importancia pa nan ta envolvi 
den desaroyo di San Nicolas. Gobierno a traves di diferente 
Ministerio ta bezig cu diferente trabou pa realisa proyectonan 
grandi na San Nicolas. 


Situacion na establecimento na Baby Beach 

Recientemente a yega na conocemento di Prome Minister 
Wever - Croes, situacion di un discusion cu tabatin na e 
establecimento Big Mama Grill na San Nicolas tocante e 
situacion di permiso di e establecimento. Prome Minister 
a splica cu na e momentonan aki Aruba ta den un situacion 
despues di pandemia, caminda cu tincu trece orden den e 


desorden cu tabatin. Tur esnan cu no tabatin permiso pa hopi 
tempo, tin cierto derechonan pa motibo cu el a wordo tolera. 
No obstante, awor ta momento pa drecha e situacion y busca e 
permisonan cu mester busca. Bisando esaki Premier Wever - 
Croes a agrega cu DIP tin atraso pa permiso di precario pero e 
punto di salida ta, locual cu no ta legalisa mester wordo legalisa 
si por segun ley y si no por, mester yega na un otro acuerdo. 
Gobierno no ta ehecuta un maneho di 'yega basha cos abou 
of yega cera cos’, al contrario di banda di gobierno ta desea 
pa tur hende tin nan espacio y luga na Aruba teniendo leynan y 
normanan na cuenta. Pues den un caso asina ta importante pa 
papia cu e establecimento pa mira con por sali for di e situacion 
y legalisa locual cu a tolera. 


Finalisando Prome Minister ta recorda localidadnan cu ta brinda 
servicio cerca di lama, cu Aruba su beachnan ta publico, pues 
ciudadanonan di pais Aruba tambe tin derecho di bay gosa di e 
beach, pues no por reserva henter un espacio pa huur. 
Mientrastanto e departamento ta atendiendo cu e situacion di 
e restaurant, pa mira ki permiso e establecimento por haya y 
pa soluciona esaki. 

PROME MINISTER WEVER - CROES A REUNI 
CU COMISION DI GEMEENTE AMSTERDAM 
ENCARGA CU INSTITUCION DI UN MUSEO 


NACIONAL DI SCLAVITUD 


Prome Minister Evelyn Wever - Croes a reuni | 
cu e comision encarga door di Gemeente 
Amsterdam pa bin cu un museo nacional di 
sclavitud. Sr. John Leerdam ta forma parti di e 
comision como 'kwartiermaker' y den cuadro pa 
bin cu e museo nacional aki na Amsterdam, nan 
ta bishitando islanan den Caribe perteneciendo 
na Reino y tambe Surinam pa cera conoci cu 
esnan na e paisnan cu ta trahando riba e tema | 
di sclavitud pa tin contacto cu nan y pa nan ricibi 
mas informacion. 


Minister Xiomara Maduro actualmente ta na 
Corsou pa atende un reunion cu Minister di 
Enseñasa y Cultura, pa e motibo aki e no por a 
atende e comision. Na su luga Prome Minister 
Wever - Croes a atende e reunion. Durante 
e reunion Prome Minister a ricibi un buki cu 
Gemeente Amsterdam a traha pa reparti na tur 
ciudadano di Amsterdam, cual ta contente hopi 
informacion di sclavitud. Esaki ta den cuadro cu 
ora Gemeente Amsterdam a ofrece su disculpa 
pa e rol cu Amsterdam a hunga den historia di 
sclavitud. 


Na Aruba tin un comision institui bou di Minister 
encarga cu cultura Xiomara Maduro, cu ta 
trahando riba e tema aki. Pa e fecha 1 di juli 
e aña aki, lo kier presenta e plan cu Aruba ta 
trahando riba dje. Sclavitud akinan na Aruba no 
ta un tema cu hopi hende ta conoci cu ne, pues 
un punto hopi importante ta pa duna informacion 
y conscientisacion riba Aruba su historia cu 
sclavitud pa nos hendenan y tur otro cu bishita 
nos isla ta consciente di dje. Ta door di sa con 
bo pasado tabata bo por influencia mihor con bo 
futuro ta bay ta, Prome Minister a expresa. 


Pa conclui, Premier Wever - Croes a epresa 
cu esnan di e comision a keda contento cu e 
informacion cu nan a ricibi na Aruba y lo bay 
tin mas encuentro pa nan sigui haya mas 
informacion, pasobra e Museu Nacional mester 
refleha e punto di bista di loke Aruba a biba 
durante temporada di sclavitud. 

Prome Minister Evelyn Wever-Croes: 


ras 


splicacion di e logro grandi pa nos pais, esta cu a yega na 
un areglo mutuo, un “Onderlinge Regeling” y COHO no ta bin 
mas. 


Siman pasa diabierna durante e conferencia di prensa cu 
a tuma luga na Sint Maarten, Premiernan di Aruba, Corsou 
y Sint Maarten hunto cu Secretario di Reino, Alexandra 
van Huffelen a anuncia cu e COHO a wordo bari fey mesa 
y no lo bin mas. Esaki ta un logro grandi, danki na e union 
y positivismo cu Corsou, Aruba y Sint Maarten a demostra. 
COHO ta wordo reemplasa pa e “onderlinge regeling” cu ta un 
areglo cu ta respeta e posicion autonomo di nos pais. Durante 
di e conferencia di prensa di Gobierno di Aruba dialuna mainta, 
Prome Minister Evelyn Wever-Croes a splica ampliamento 
tocante e beneficionan di e onderlinge regeling. 


BENEFICIONAN: 

Beneficionan di e “onderlinge regeling” ta Ownership, e 
responsabilidad y duna cuenta. Cu e “onderlinge regeling” aki 
ta mas cla ken ta responsabel pa ehecucion di e reformanan, 
y ken tin cu duna cuenta y na ken. Gobierno y Parlamento 
di Aruba ta esun cu na ultimo tin e palabra. Esaki no tabata 
e caso ora cu COHO tawata riba mesa. E tres personanan 
den COHO no tabatin cu duna cuenta na niun hende. Ta na 
Hulanda nan lo dicidi tur cos hasta si ta decisionnan cu ta 
toca Aruba. Aworaki cu e onderlinge regeling, e ownership, 
responsabilidad y ken ta duna cuenta, ta na Aruba mes. Esaki 
sigur ta hopi imporante. 


PRINCIPIONAN DEMOCRATICO: 

E “onderlinge regeling” aki ta cuadra mas den e framework 
legal di nos pais. E rijkswet di COHO lo a kibra e principionan 
democratico di nos pais manera indica den articulo 50:51 
di Statuut. Parlamento ta mantene nan derechonan den 
representacion di pueblo como co-legislador y den nan funcion 
pa controla Gobierno. Nan no ta wordo mara na acepta ley ni 
maneho di antemano manera lo tabata e caso den un rijkswet. 
Esaki ta conta mescos pa Pueblo y por vocifera nan mes por 
medio di un eleccion sin cu politiek Den Haag lo por forsa 


BENEFICIONAN DI E “ONDERLINGE REGELING” 


Aruba pa ehecuta un plan manera nan tabatin e poder pa 
haci'e hasta si pueblo no ta di acuerdo y Gobierno por fiha su 
propio prioridadnan. 


Gobernacion ta dinamico y tawata dificil pa acepta cu e COHO 
cu mester a bin pa 6 aña, mara un Gobierno pa asina tanto 
tempo, cu lo stroba un Gobierno pa ehecuta su reformanan na 
un manera responsabel y na manera cu e pais por carga sin por 
wordo obliga di duna prioridad na loke por ehempel Hulanda 
kier weita na prioridad cu por bay acosto di otro areanan di 
gobernacion cu merece e atencion publico. 


ROL DI CAFT DEN COHO: 

Cu COHO, CAFT lo a haya un rol mucho mas extenso y lo 
mester a supervisa tambe con reformanan ta wordo ehecuta. 
Esaki tabata un di e medidanan draconico cu nos a mira cu 
nan lo tabata por a bay aplica den caso cu si CAFT ta haya 
cu un pais no ta implementando e reformanan mucho lihe. 
CAFT tin un caminda pa cana pa loke ta supervision financiero 
pero COHO lo a dun'e mas caminda pa cana, cosnan cu hasta 
por tawata contradictorio na otro. Reemplasando e rijkswet di 
COHO cu e onderlinge regeling, ta elimina e rol ey di CAFT. 
CAFT ta sigui existi pasobra nan tarea ta supervision financiero 
y con e presupuesto ta wordo ehecuta. 


ONDERLINGE REGELING TABATA PROPOSICION DI 
ARUBA NA JUNI 2022: 

Desde Juni 2020, cu Aruba a wordo confronta cue CHE despues 
e COHO, Gobierno a institui un comision, un “ambtelijke team' 
di Aruba cu a keda traha constantemente bou di instruccion 
di Prome Minister pa keda na mesa ¡respecto di discucionnan 
pasobra ta asina so por negocia y sali for di esaki. Esaki a 
haci cu na Juni 2022 Gobierno a haci e presentacion na e 
bestuurlijk overleg di e alternativa cu e team di Aruba a traha 
pa bin cu un “onderlinge regeling” y no sigui cu COHO. 


A traha e prome concepto y despues hunto cu Corsou y Sint 
Maarten a traha un concepto conhunto y esey e paisnan den 
Reino a entrega na Hulanda. Hulanda a haci preguntanan, 
haya su contestanan y a sigui negocia. Siman pasa diabierna 
na e reunion na Sint Maarten, a haya e resultado cu no lo sigui 
cu e COHO y ta bay sigui cu e “onderlinge regeling”. 


“Di awor padilanti nos lo sigui traha constructivamente den e 
relacionnan den reino y e proceso pa ehecuta e reformanan, 
pasobra e reformanan ta pa haci Aruba un pais mas fuerte y 
resiliente pa si cualkier otro crisis bati na nos porta nos lo por 
sali mas lihe afor sin tanto problema manera nos a haya cu 
Covid. Pues e reformanan ta continua pero e rijkswet di COHO 
no ta bin mas. Awor nos tin e maneho di e reformanan y kico 
ta e responsabilidad di Hulanda y di Aruba miho defini den e 
“onderlinge regeling”, Prome Minister Evelyn Wever-Croes a 
duna di conoce. 

Prome Minister Evelyn Wever-Croes: 


BETICO CROES A DEMOSTRA CU ARUBA 
TA LOGRA COSNAN GRANDI DEN UNION 
Y CU POSITIVISMO 


“Un Pueblo uni, hamas por ser hundi!.” - Gilberto Francois 'Betico' Croes 


Gilberto Francois Croes, miho conoci como 
Betico, a nace dia 25 di januari di e aña 1938 
den un famia grandi pero humilde na Santa 
Cruz. For di mucha, Betico tawata hopi stima 
pa esnan rond di dje. E tawata gusta yuda 
otro. Betico tawata yuda Pastoor tambe como 
misdinaar. Algo sigur cu ta di remarca ta cu 
for di hoben caba, tawata bisto cu Betico un 
dia lo bira un lider. 


Su amor incondicional pa un pueblo, su 
boluntad pa haci un sacrificio personal 
pa benificia su pueblo, su accionnan 
incansable pa salba su pueblo, su bondad 
legitimamente compasivo pa su pueblo, su 
corage pa enfrenta forsanan grandi pa su 
pueblo, su noblesa pa sirbi su pueblo, y su 
determinacion pa lucha den union cu e pueblo 
y cu hopi positivismo pa logra, ta haci cu awe 
su pueblo ta recorde como un heroe, como 
un tata, como un libertador. Manera Betico 
mes a expresa, “Un Pueblo uni, hamas por 
ser hundi”. Y ta cu e mesun pensamento aki, 
nos pueblo lo lucha pa e bon futuro di nos 
pais. 


Diaranson awo, dia 25 di januari, Aruba ta uni 
pa recorda y celebra e fecha natal di señor 
Gilberto Francois 'Betico' Croes. Mientras 
nos ta acercando e fecha aki, laga nos 
corda tur loke e gran estadistica aki a haci 
pa nos pueblo. Entre otro, Betico a lucha pa 
Aruba tin su propio ortografia di Papiamento 
Etimologico, Himno y Bandera, Banco 
Central, Florin Arubiano, Propio Gobierno y 
Parlamento y nos Status Aparte. 


Prome Minister Evelyn Wever-Croes, den 

nomber di Gobierno di Aruba, ta invita tur ciudadano pa 
celebra e dia importante aki. Ban hisa nos bandera y mustra 
nos orguyo di ta Arubano. Den Union y Positivismo nos lo 
reflexiona y celebra e logronan di nos Libertador, logronan cu 
awe ta haci nos mas fuerte como un pais den Reino. Danki 
Betico, pa Stima nos pais. 

MINISTER 


MINISTER MADURO A ATENDE E 
"VIERLANDENOVERLEG' RIBA CULTURA 
CU MANDATARIONAN DI REINO HULANDES 
NA CORSOU 


Vv 
2 hu 


Dialuna Minister Maduro tabata na Corsou pa asina reuni cu e 
mandatarionan encarga cu Cultura den Reino Hulandes den e 
"Vierlandenoverleg'. Pa e reunion aki Aruba tabata representa 
pa Minister Maduro, Corsou tabata representa pa Minister 
Heydoorn kende a presidi e reunion, Sint Maarten tabata 
representa pa Minister Samuel y Hulanda tabata representa 
pa Secretario di Estado sra. Uslu. Topiconan cu a wordo 
trata ta Fondo di Cultura y Educacion di Cultura cu ta wordo 
lidera pa Aruba, Herencia Inmateriaal lidera pa Sint Maarten 
y Arkeologia subaquatico cu ta wordo lidera pa Hulanda. 
Na final di e reunion, e mandatarionan di Cultura a firma un 

acuerdo pa sigui cu e trabounan cu a keda acorda durante e 
'Vierlandenoverleg'. 


Den antesala di e 'Vierlandenoverleg,' Minister Maduro a 
atende un cena na La Hacienda hunto cu e Ministernan di 
Enseñansa y Cultura di e Paisnan den Reino hunto cu nan 
ekipo cu ta prepara e topiconan di 'Vierlandenoverleg.' Minister 
Maduro a hiba palabra pa gradici e mandatarionan y nan ekipo 
di trabou pa e oportunidad di por topa otro pa intercambia di 
idea y tambe pa tuma desicionnan cu ta trece nos mas cerca 
di otro como hende, Pais y Reino. 

POTRETNAN DI 
'VIERLANDENOVERLEG' 

PARLAMENTO A APROBA PRESUPUESTO DI 
TPEF 2023 UNANIMAMENTE! 


Dialuna mainta a tuma lugar e reunion di presupuesto di 
Tourism Product Enhancement Fund (TPEF) 2023 den 
Parlamento. Aki Minister di Turismo sr. Dangui Oduber a trece 
puntonan cardinal dilanti cu ta importante pa fortalece nos 
unico pilar economico. E Minister a gradici Parlamento pa 
aproba esaki unanimamente, e ta un muestra cu oposicion 
ta di acuerdo cu e trabounan cu ta wordo haci pa e Minister 
di Turismo actual. Tanto fraccionan di coalicion y oposicion a 
sostene e presupuesto aki. Esaki sigur ta un paso importante 
pa e desaroyo turistico di Aruba. 


TPEF ta un fondo cu a wordo traha cu e proposito pa inverti 
den proyectonan cu ta contribui na e mehoracion di e producto 
turistico di Aruba. E portfolio den cual TPEF ta inverti den 
proyectonan ta consisti di 6 categoria. Esakinan ta: Atraccion, 
Seguridad, Medio Ambiente, Herencia, Conscientisacion y 
Inversion. Parlamento a aproba e presupuesto di 2023 cu 
ta bay ta entre 2.9 cu 3.3 miyon florin cu pais Aruba ta ricibi 
for di e “Room Tax”, esaki lo wordo reparti den e diferente 
categorianan. 


Minister Oduber a menciona cu den afia 2023 pa locual ta 
medio ambiente TPEF lo bay financia cien (100) bari di sushi 
cu lo bay wordo coloca full rond di Aruba su costa. Tambe lo 
bay financia e estudio cu mester wordo haci pa cu e proyecto 
di Bubali Wetlands, esaki ta un proyecto cu ta en conhunto 
cu Ministerio di Medio Ambiente y Fundacion Parke Nacional 
Arikok (FPNA). Den e plan nan di FPNA tambe tin un Visitor 
Information Center (VIC) cu lo mester fungi como un centro 
di informacion di e parke nobo cu lo mester wordo construi. 
E idea ta pa e VIC fungi tambe como un museum di Aruba su 
naturalesa. Minister Oduber a indica cu e proyecto aki ta uno 
costoso cu no por wordo financia solamente pa TPEF. 


Minister Dangui Oduber tin e pleno confiansa cu e fondo di TPEF 
lo sirbi pa engrandece nos producto Aruba y ta sumamente 
satisfecho cu e logro importante aki. 

Minister Oduber kier a gradici fraccionan di MEP, Raiz, Mas, , 
Accion 21 y AVP pa sostene y vota na fabor di e presupuesto 
TPEF 2023. Sigur muestra cu tin confianza di parlamento den 
e maneho. 


2023 ANA DI 


UNION JANI Y POSITIVISMO! 

Minister Endy Croes actualmente ta na Curaçao den conferencia 
cu e Ministernan di Enseñansa tanto Minister Robbert Dijkgraaf 
di Hulanda, Minister Sithree van Heydoorn di Curacao y 
Minister Rodolphe Samuel di Sint Maarten. Riba agenda tin por 
ehempel e topico di examen, unda lo hiba debate riba punto 
aki. E debate na principio ta riba “gelijkstelling” di diploma di 
HAVO y VWO. Pa esaki a instala un comision pa traha hunto 
riba dicho tema. Den e comision di examen y di colaboracion 
(examensamenwerking) Hulanda ta wordo representa pa e 
College voor Toetsing en examens (CvTE) y di parti islanan 
CASt (Curaçao, Aruba, Sint Maarten) tin dos (2) representante 
di e examenbureau's di cada isla cu ta forma parti. 


Hunto lo percura cu centrale examens di Hulanda por 
wordo implementa (uza) pa candidatonan pa examen final 
(eindexamen) na tur tres islanan. E marco di colaboracion den 
Koninkrijk riba e tema aki actualmente no ta suficiente cla y e 
manera di traha di acuerdo cu Hulanda no ta cuadra dentro 
di e obhetivo di CvTE (College voor Toetsing en Examens 
Hulanda). E meta ta pa traha y defini un cuadro (marco) y 
condicionnan dentro di e colaboracion cu palabracionnan 
concreto. Hancra e palabracionnan, rol y responsabilidad di 
cada isla na un manera cla y corecto. 


E “werkgroep” di examensamenwerking a reuni varios 
biaha na lunanan di november 2021, april 2022, juni 2022 y 
november 2022 riba e tema aki pa nos por avansa. Ta premira 
cu pa final di aña 2023 lo mester tin tur claridad y firma e 
samenwerkingprotocol mara na condicionnan cu tur cuater (4) 
pais ta acorda entre CvTE y CASt examensbureau's. Asina 
riba nivel di Vierlandenoverleg delegacionnan sosteni pa 
expertonan den e veld ta trata na trece solucion pa diferente 
tema. Minister Endy Croes ta premira cu diamars atardi lo firma 
un “Slotconclusie” entre e cuater (4) Ministernan y paisnan cu 
a participa na e conferencia aki. 

MINISTER ENDY CROES ATENDIENDO 
REUNIONNAN CU MINISTERNAN DI HULANDA, 
CURAGAO Y SINT MAARTEN 


Diadomingo anochi, a inicia oficialmente e Vierlandenoverleg 
cual ta tumando luga na Curagao. Pa e ocasion aki, Minister 
Endy Croes a sali diadomingo mainta pa Curacao. Parti 
atardi delegacionnan di Hulanda, Curacao, Sint Maarten y 
Aruba tabata presente pa e “kick-off dinner”, unda e cuater (4) 
Ministernan di Enseñansa a hiba palabra. Banda di enseñansa, 
cultura tambe ta riba agenda y Minister Xiomara Maduro 
tambe a hiba palabra. Alabes Staatssecretaris di Cultura y 
Media di Hulanda, sra. Gunay Uslu tambe a dirigi su mes na e 
delegacionnan presente. Minister Endy Croes inicia su speech 
felicitando pueblo di Curacao cu nan logro den certamen di 
Miss Universe 2022, cual porcierto a capta basta aplauso. 
“Allereerst wil ik het volk van Curacao van harte feliciteren met 
de prestatie van Gabriela Dos Santos en het behalen van de 
Top 5 in de verkiezingen van de 71ste Miss Universe zaterdag 
avond”. Pabien Curacao. 


Na final Minister Endy Croes a termina su speech elaborando 
riba e palabra “empathie”. “Denk telkens de komende dagen 
aan het woord empathie. Empathie is het kunnen begrijpen 
van emoties van anderen. Empathie is de bezorgheid voor 
anderen kunnen aantonen. Emphatie is de bereidheid zijn om 
hulp te kunnen aanbieden binnen het Koninkrijk. Laat dit laatste 
de komende dagen ons inspireren.” Minister Endy Croes a 
enfatisa cu sigur tabata un bon inicio di Vierlandenoverleg. 


Mandatario di Enseñansa a reuni informal cu tur e tres 
Ministernan Enseñansa durante e anochi aki unda cu por a 
comparti hopi anticipando e reunionnan oficial. Minister di 
Enseñansa di Hulanda, sr. Robbert Dijkgraaf ta biahando pa 
Aruba diaranson mainta unda lo reuni tanto Minister President, 
Evelyn Wever - Croes y Minister Endy Croes. Alabes Minister 
Robbert Dijkgraaf lo haci un recorido bishitando entre otro 
Colegio San Nicolas, IPA, Universidad di Aruba pa menciona 
algun scolnan cu ta resorta directamente bou Minister di 
Enseñansa di Aruba. Tin hopi puntonan importante riba agenda 
cu e mandatario di Enseñansa lo elabora mas extenso riba 
nan den e dianan nos dilanti. 


MINISTER ENDY CROES A RICIBI INFORMACIÓN 
Y PRESENTACION DI E PROYECTO KIES COACH 


Siman pasa, Minister Endy Croes a reuni cu presidente di 
comision Plan di Mayor y Beleidsmedewerker di Ministerio di 
Husticia y Asuntonan Social, sra. Michella Steenvoorde - Laclé 
y director di CEDE Aruba, sr. Daniel Tecklenborg. Durante e 
reunion a dialoga tocante e Ley Plan di Mayor cu sra. Laclé 
a inicia y e programa KIES Coach. E proyecto KIES Coach 
ta un programa pa educa docentenan di scol basico y scol 
secundario pa duna sosten na yiunan di mayornan divorcia 
y/of separa. E docentenan ta ricibi guia y training necesario 
pa brinda atencion na alumnonan di mayornan cu ta den 
separacion. Un total di dies ora durante un aña escolar 
ta wordo dedica n'e alumnonan. Den e sesionnan aki e 
muchanan ta siña con pa surpasa nan emocionnan negativo 
pa cu e separacion di nan mayornan. Segun relato di Corte di 
Husticia di Aruba tin un average di 500 divorcio pa aña. Yiunan 
di mayornan cu a pasa den un divorcio y/of separacion por tin 
problema social emocional y esaki por tin un efecto negativo 
tambe riba nan estudio. Pues, ta importante pa e mucha y/ 
of hobennan aki por haya e atencion necesario. KIES Coach 
Hulanda ta manda den e luna di maart proximo 11 instructor pa 
educa 44 docente di scol basico y scol secundario cu ta desea 
di aplica pa e curso. Na Hulanda e proyecto aki ta funcionando 


exitosamente. Aruba a haya subsidio di Ministerio di Husticia 
di Hulanda pa train 44 KIES Coaches. Gobierno di Hulanda ta 
cubri e ticket di vuelo di e 11 instructornan y Gobierno di Aruba 
mester percura pa e parti organisatorio y operacional. Na final 
di e curso e docentenan cu participa ta ricibi un certificado y di 
e forma aki por guia yiunan di mama y tata divorcia. Mandatario 
di Enseñansa a agrega cu ta papiando cu e directivanan di 
scol pa participa den e proyecto piloto, KIES Coach. Si KIES 
Coach funciona na Aruba den futuro lo implementa e proyecto 
aki structuralmente. 

RECONOCE BO IMPACTO PA BO DESPERDICIO 


(Aruba's waste management blueprint) 


NO, Mi ta scoge pa sigui cu Serlimar of Ecotech Un gran parti di mi desperdicio 
Bo ta di acuerdo cu pa recohe mi desperdicio. lo wordo procesa pa poni den 
*e opcion aki no tin cambio di prijs bales y deposita na Sero Teishi 


mester cambia e 


manera di anda cu bo Sl, Mi ta scoge pa haci algun cambio den mi cas/negoshi. 
desperdicio? *e opcion aki lo por tin cambio di prijs, algun ta pornada, algun pa un prijs chikito y 
algun bo ta haya placa a cambio. 


Bo opcion pa cada tipo di desperdicio: 


PLASTIC PLASTIC BEACH PARTY, ARUPRO A ECOTECH FREEZONE , 


GREEN WASTE/PALLET 
BLANCO 


Esaki ta jj om frigidaire, 
HYDROLIC Y GEAR o o 


Bo kier haci mas? 


RECONOCE BO IMPAC MAS PREFERA 


DUMP ILEGAL/MONDI | parxierensos JAMA) 


PROHIBI MENOS PREFERA 


E herarkia di desperdicio ta indica e impacto di e metodo cu ta wordo uza pa procesa desperdicio. 


Ministerio di Transporte, Integridad. 
Naturalesa y Asuntonan di Adulto Mayor 


"Nada no ta cambia, si nada no cambia! 
Reconoce bo impacto, un Aruba dushi ta un Aruba cu nos por maneha nos sushi!" 
Minister Ursell Arends 


www.trashtocasharuba.org 


Pa mas informacion: 
https://trashtocasharuba.org/pages/dump-parkietenbos 

+4 
DEPARTAMENTO 


RecursoHumano 


Manera conoci Ley di Prestatiebeoordeling (AB2022 no. 165), 
a wordo oficialisa y a drenta na vigor entrante 1 januari 2023, 
cu ta basa ariba articulo 15 di LMA. 'Prestatiebeoordeling' of 
'Prestatiemanagement' ta aplicabel pa tur empleado publico, 
hefe y director cu ta trahando den un departamento di Pais 
Aruba. E ta un sistema di atende prestacion cu ta practica 
comun den sector priva, cu meta pa mehora e funcionamento, 
e calidad y efectividad di e empleado publico y di Aparato 
Gubernamental. 


Kiko mester haci? 

Na inicio di aña (no mas tarda cu 28 februari) ta e momento cu 
ta regla e proceso di intercambio. Pa esaki sosode ta planifica 
den un combersacion cu e hefe over kico lo ta e tareanan/ 
trabou di empleado (planningsgesprek) pa e aña venidero. 


Stap 1: 
E empleado publico ta vena prome e 
'Planningsgespreksformulier' (den luna di jan/feb) 


formulario 


Download e formulario na: 
https://hrportaal.drh.gov.aw/pm/ 


Stap 2: 
Despues di yena e formulario ta entrega esaki un (1)siman prome 
cu e fecha cu ta tene e combersacion di 'planningsgesprek'. 


Stap 3: 
Despues ta tene un combersacion cu su hefe pa stipula 


* PRESTATIE MANAGEMENT 
<<PLANNINGSGESPREK>> 
IMPORTANTE PA SA!! 


palabracionnan pa e periodo venidero. Aki lo delibera e 
'resultaatafspraken' (palabracionan di resultado cu ta desea) y 
tambelocombersaariba e 'kerncompetenties' (competencianan 
vital cu ta crucial pa por funciona den e aparato publico). 


Stap 4: 

Final di e combersacion ta firma, scan e formularionan y 
entrega esaki na su hefe directo. Semper ta recomenda cada 
empleado publico warda un copia di tur documento. 


Bo tawata sa cu....? 

Si no cumpli cu ley y no tene combersacionnan, e empleado 
publico of hefe di departamento no por haña un evaluacion di 
su tareanan, pues no tin un beoordeling final di e cyclo. Sin un 
beoordeling e lo por tin consecuencia pa bo posicion huridico, 
por ehempel no por bin na remarca pa un bevordering y of 
gratificatie. Ademas e ley ta habri e posibilidad pa cuminsa 
e trayecto di retiro di un empleado publico of hefe, si su 
funcionamento ta bou nivel pa tres aña consecutivo. 


E instrument de prestatiebeoordeling aki, cu ta Ley, ta dirigi riba 
mehoracion di funcionamento. Y abo como empleado publico 
tin e promer stap den bo man pa mehora bo funcionamento. 
Cumpli cu bo deber di ta un mehor funcionario publico cada 
dia. 


E ta den bo man!! 


Lesa mas: https://hrportaal.drh.gov.aw/ 


DIP TA ATENDIENDO CU E CASO INCIDENTE 
NA BABY BEACH 


Directie Infrastructuur en Planning (DIP) a tuma nota di e 
incidente cu a tuma luga na Baby Beach diasabra 14 di januari, 
entre un empleado di DIP y e empresarionan cu ta doño di e 
establecimento Big Mama. 


DIP ta lamenta loke a sosode y a manda pidi e empleado 
concerni pa e traha un relato di loke a pasa. Tambe DIP a 
manda invita e empresarionan di Big Mama pa un reunion pa 
asina nan por duna nan version di e caso. 


Ta asina cu internamente riba nivel ambtelijk y segun ROPV 
tin un proceso andando pa establece un linea di maneho fiho 
pa loke ta trata e tereno y espacio den e area aki di costa di 
Aruba. 


Sinembargo ainda no ta asina leu cu por sinta na mesa cu 
tur stakeholder. Asina cu proceso aki ta cla lo invita tur esnan 
concerni pa hunto soluciona cada un di e casonan aki segun 
ley y regla ya estableci. 


< 


Aña 2023 lo trece hopi cambio pa cada un di nos, y nan 
impacto riba cada un di nos lo ta fuerte. Sin embargo ban 
carga e positivismo cu tur e cambionan aki lo trece cosnan 
bon pa nos, lo crea e progreso y bienestar cu nos 
ciudadanonan merece. Aruba ta un pais bendiciona, y cu fe 
den nos Todopoderoso, nos mester carga e positivismo cu 
tin cosnan grandi nos dilanti. Nos actitud positivo, cu ta 
permiti nos mira e solucion pa cada reto y oportunidad 
nobo den cada situacion. 


